CELEX: 62020TN0384
Language: da
Date: 2020-06-16 00:00:00
Title: Sag T-384/20: Sag anlagt den 16. juni 2020 — OC (*) mod Kommissionen

24.8.2020   
               
               
                  DA
               
               
                  Den Europæiske Unions Tidende
               
               
                  C 279/44
               
            
         Sag anlagt den 16. juni 2020 —  OC (*1) mod Kommissionen
         (Sag T-384/20)
         (2020/C 279/58)
         Processprog: græsk
         
            Parter
         
         
            Sagsøger: OC (*1) (ved advokat B. Christianos)
         
            Sagsøgt: Europa-Kommissionen
         
            Sagsøgerens påstande
         
         
                     —
                  
                  
                     Europa-Kommissionen tilpligtes at betale sagsøgeren et beløb på i alt 1 100 000 EUR i erstatning for den ikke-økonomiske skade, som hun har lidt til dags dato.
                  
               
                     —
                  
                  
                     Europa-Kommissionen tilpligtes at betale sagsomkostningerne.
                  
               
            Søgsmålsgrunde og væsentligste argumenter
         
         Til støtte for søgsmålet har sagsøgeren fremsat følgende anbringender.
         
                     1.
                  
                  
                     Med det foreliggende søgsmål har sagsøgeren i henhold til artikel 268 TEUF og artikel 340, stk. 2, TEUF nedlagt påstand om erstatning for den skade, som hun har lidt på grund af Det Europæiske Kontor for Bekæmpelse af Svigs (OLAF) ulovlige handlinger og undladelser som følge af dettes offentliggørelse af pressemeddelelse nr. 13/2020, hvorved der ulovligt blev udbredt personoplysninger og forkerte oplysninger vedrørende sagsøgeren.
                  
               
                     2.
                  
                  
                     Sagsøgeren har gjort gældende, at OLAF åbenbart har tilsidesat bestemmelser, der tillægger borgerne rettigheder, idet det a) (ved at gøre pressemeddelelsen tilgængelig for den brede offentlighed) har offentliggjort personoplysninger om sagsøgeren, og b) har udbredt unøjagtige og falske oplysninger i den pågældende pressemeddelelse.
                  
               
                     3.
                  
                  
                     OLAF har navnlig ved sin adfærd tilsidesat bestemmelserne i artikel 4, stk. 1, litra a) og b), artikel 5 og 6 samt artikel 15, stk. 3, i forordning 2018/1725 (1), bestemmelserne i artikel 10, stk. 5, og artikel 9, stk. 1, i forordning nr. 883/2013 (2) samt uskyldsformodningen, retten til god forvaltning og proportionalitetsprincippet.
                  
               
            (*1)  Information er fjernet eller erstattet inden for rammerne af beskyttelse af personoplysninger og/eller fortrolighed.
         
            (1)  Europa-Parlamentets og Rådets forordning (EU) 2018/1725 af 23.10.2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT 2018, L 295, s. 39).
         
            (2)  Europa-Parlamentets og Rådets forordning (EU, Euratom) nr. 883/2013 af 11.9.2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT 2013, L 248, s. 1).